pythainlp/thai-wiki-dataset-v3 huggingface dataset:
พรรคอาณัติแห่งชาติ

พรรคอาณัติแห่งชาติ (National Mandate Party) เป็นพรรคการเมืองในอินโดนีเซีย ก่อตั้งขึ้นหลังจากประธานาธิบดีซูฮาร์โตพ้นจากอำนาจเมื่อ พ.ศ. 2541 ผู้นำพรรคคืออามีน ราฮิส ที่เคยเป็นกลุ่มต่อต้านซูฮาร์โตมาก่อน พรรคได้รับคะแนนเสียงเป็นอันดับที่ 5 ในการเลือกตั้ง พ.ศ. 2542 ทำให้หลังจากนั้นพรรคหันมาดำเนินนโยบายนิยมอิสลามและต่อต้านชาวคริสต์ รวมทั้งมีส่วนผลักดันให้อับดุลระห์มัน วาฮิดได้เป็นประธานาธิบดีเมื่อ พ.ศ. 2542
== ภูมิหลัง ==
ในวันที่ 14 พฤษภาคม พ.ศ. 2541 นักการเมืองราว 50 คนรวมทั้ง เกนาวาน โมฮัมหมัด ไฟซัล บัสรี และอาเมียน ไรส์ ได้จัดตั้งองค์กรชื่อสภาอาณัติประชาชน (Indonesian: Majelis Amanat Rakyat, MARA) เพื่อเปิดให้คนที่ต้องการเข้ามาฟังและแสดงความคิดเห็น หลังจากที่ซูฮาร์โตลงจากอำนาจใน พ.ศ. 2541 มีการจัดตั้งพรรคการเมืองขึ้นเป็นจำนวนมาก และมีเสียงเรียกร้องให้อาเมียน ไรส์เข้าร่วม แต่เขาปฏิเสธ และได้จัดตั้งพรรคของตนเองในชื่อพรรคอาณัติประชาชนในวันที่ 27 กรกฎาคมพ.ศ. 2541 ต่อมาเปลี่ยนชื่อเป็นพรรคอาณัติแห่งชาติ พรรคนี้มีนโยบายเน้นทางด้านศาสนา และมนุษย์นิยม
== การเลือกตั้ง ==
ในการเลือกตั้ง พ.ศ. 2542 พรรคนี้ได้ 34 ที่นั่ง และมีบทบาทสำคัญในฐานะพรรคการเมืองที่เป็นแกนกลางของพรรคที่นิยมอิสลามในสภา และช่วยให้อับดุลระห์มัน วาฮิดได้เป็นประธานาธิบดี แต่พรรคนี้ก็ไม่ได้สนับสนุนวาฮิดนานนัก โดยถอนตัวออกไปในเดือนกุมภาพันธ์ พ.ศ. 2543 และทำให้วาฮิดต้องลาออกและเมกาวตี ซูการ์โนปุตรีได้เป็นประธานาธิบดีแทน
ในการเลือกตั้ง พ.ศ. 2547 พรรคนี้ได้ 52 ที่นั่ง ส่วนในการเลือกตั้ง พ.ศ. 2552 ได้ 43 ที่นั่ง
==อ้างอิง==
Daniel Dhakidae (Ed), (2004) Partai-Partai Politik Indonesia: Ideologi dan Program 2004-2009 (Indonesian Political Parties: Ideologies and Programs 2004-2009) Kompas (1999) ISBN 979-709-121-X Indonesian
Evans, Kevin Raymond, (2003) The History of Political Parties & General Elections in Indonesia, Arise Consultancies, Jakarta, ISBN 979-97445-0-4
ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.
ขบวนการทางการเมืองในประเทศอินโดนีเซีย
การลงประชาทัณฑ์

การลงประชาทัณฑ์หรือการรุมประชาทัณฑ์ (lynching) หมายถึง การที่ฝูงชนกลุ้มรุมทำร้าย เป็นการลงโทษบุคคล ที่ตนเข้าใจหรือนึกว่ามีความผิด โดยไม่ดำเนินการตามกระบวนการยุติธรรม การลงประชาทัณฑ์ยังอาจใช้เพื่อข่มขู่ ควบคุมหรือชักใยประชากร การลงประชาทัณฑ์นี้เกี่ยวเนื่องกับวิธีการควบคุมทางสังคมอื่น ๆ ซึ่งเกิดขึ้นในชุมชน การลงประชาทัณฑ์เกิดขึ้นบ่อยครั้งกว่าในช่วงที่เกิดความตึงเครียดทางสังคมและเศรษฐกิจ และมักเป็นวิธีที่ประชากรที่ครอบงำทางการเมืองใช้เพื่อบีบบังคับคู่แข่งทางสังคม
== ดูเพิ่ม ==
การฆ่าคน
== อ้างอิง ==
ฆาตกรรม
การละเมิดสิทธิมนุษยชน
การฆ่าคน
คลอโรฟลูออโรคาร์บอน

คลอโรฟลูออโรคาร์บอน (chlorofluorocarbon, ย่อ:CFC ) เป็นสารประกอบอินทรีย์ที่มีแต่ธาตุคาร์บอน คลอรีน ไฮโดรเจนและฟลูออรีน เป็นอนุพันธ์ของมีเทนและอีเทนที่ระเหยเป็นไอได้รวดเร็ว ซีเอฟซียังรู้จักกันในชื่อการค้า ฟรีออน ของดูปอง อนุพันธ์ที่พบมากที่สุด คือ ไดคลอโรฟลูออโรมีเทน (อาร์-12 หรือฟรีออน-12) สารซีเอฟซีจำนวนมากใช้เป็นสารทำความเย็น ตัวขับเคลื่อน (ในการใช้ละอองลอย) และตัวทำละลาย การผลิตสารซีเอฟซีถูกยกเลิกไปตามพิธีสารมอนทรีออล เพราะทำให้เกิดการลดลงของโอโซนในชั้นบรรยากาศระดับบน และถูกทดแทนด้วยสารเช่น อาร์-410เอ
คลอโรฟลูออโรคาร์บอน
การลดลงของโอโซน
แก๊สเรือนกระจก
ตัวขับเคลื่อนละอองลอย
ตัวทำละลาย
ระบบปรับอากาศ
การดับเพลิง
พัก คย็อง-โม

พัก คย็อง-โม (박경모; Park Kyung-Mo; 15 สิงหาคม ค.ศ. 1975 – ) เป็นนักยิงธนูโอลิมปิกจากประเทศเกาหลีใต้ และปัจจุบันเป็นผู้ฝึกสอนยิงธนูให้แก่ทีมกงจู จังหวัดชุงช็องใต้
== โอลิมปิกฤดูร้อน 2004 ==
พักเข้าแข่งขันให้แก่ทีมชาติเกาหลีในโอลิมปิกฤดูร้อน 2004 รายการยิงธนูบุคคลชาย โดยเขาได้ชนะในรอบแพ้คัดออกสามรอบแรกและเข้าสู่รอบควอเตอร์ไฟนอล ในรอบนี้เอง ที่เขาได้พบกับ ทิม คัดดิฮี จากประเทศออสเตรเลีย ซึ่งพักเป็นฝ่ายแพ้และพลาดรางวัลเหรียญทองแดงในท้ายที่สุดด้วยคะแนน 112-111 ของแมตช์การแข่งขันที่ 12 พักได้รับการจัดอันดับรวมที่อันดับห้าและเป็นผู้ครองสถิติยิงธนู 18 แมตช์ที่ 70 เมตร เขายิงได้ 173 คะแนน จากสถิติที่อาจเป็นได้ถึง 180 คะแนน เขายังเป็นนักกีฬาชาวเกาหลีที่ได้รับเหรียญทองจากรายการยิงธนูทีมชายในโอลิมปิกฤดูร้อน 2004 ด้วยเช่นกัน
== โอลิมปิกฤดูร้อน 2008 ==
ในโอลิมปิกฤดูร้อน 2008 ที่กรุงปักกิ่ง พักจบรอบการจัดอันดับของเขาที่ 676 คะแนน โดยทำคะแนนตามหลัง ควน เรเน เซร์ราโน อยู่สามคะแนน ซึ่งเขาอยู่ในอันดับสี่ในรอบดังกล่าว และในการแข่งขันรอบน็อคเอาท์เขาได้พบกับ ลูอิส เตรนินี ซึ่งเป็นนักยิงธนูชาวบราซิลในรอบแรกและสามารถเป็นฝ่ายชนะที่ 116-99 คะแนน ในรอบที่สอง พักได้พบกับคู่แข่งที่แข็งแกร่งมากอย่าง เกา เจิ้งเหว่ย โดยทำคะแนนได้ 111-110 คะแนน และผ่านเข้าไปพบกับ ราฟัล โอโบรโวลสกี โดยทำคะแนนได้ 113-105 คะแนนในรอบที่สาม โดยพักสามารถเข้าสู่รอบควอเตอร์ไฟนอลที่ซึ่งเขาและ ควน การ์โลส สตีเบนส์ ทำคะแนนเสมอกันที่ 108 แต้มและจำเป็นต้องต่อรอบพิเศษออกไป ในรอบนี้เองที่พักทำได้ 19 คะแนนในขณะที่สตีเบนส์ทำได้ 17 คะแนน ส่งผลให้พักเข้าสู่รอบเซมิไฟนอล ที่ซึ่งเขาได้พบกับผู้ชนะในรอบจัดอันดับที่แข็งแกร่งกว่าอย่างเซร์ราโน และในรอบไฟนอลเขาเป็นฝ่ายแพ้ต่อ วิคเตอร์ รูเบน อย่างเฉียดฉิวในการชิงเหรียญทอง โดยได้รับเหรียญเงินในท้ายที่สุดจากผลการแข่งขันที่ 113-112 คะแนน
เขายังเข้าแข่งขันในรายการประเภททีมร่วมกับ อี ชังฮวาน และ อิม ดงฮยอน โดยเขาทำคะแนนในรอบจัดอันดับที่ 676 คะแนนร่วมกับ 670 คะแนนจากอิมและ 669 คะแนนจากอี ส่งผลให้ทีมเกาหลีอยู่ในอันดับแรกหลังเสร็จสิ้นรอบจัดอันดับ และสามารถฝ่าเข้าสู่รอบควอเตอร์ไฟนอล โดยทำคะแนนเฉือนทีมโปแลนด์ที่ 224-222 คะแนน และในรอบเซมิไฟนอลพวกเขาสามารถชนะทีมเจ้าภาพอย่างประเทศจีนด้วยคะแนน 221-218 และได้พบกับอิตาลีในรอบไฟนอล แต่แล้วเกาหลีก็เป็นฝ่ายครองชัยของรายการที่คะแนน 227-225
== อ้างอิง ==
== ดูเพิ่ม ==
พัก ซ็อง-ฮย็อน
== แหล่งข้อมูลอื่น ==
พัก คย็อง-โม ที่เฟซบุ๊ก
นักยิงธนูชาวเกาหลีใต้
นักยิงธนูในโอลิมปิกฤดูร้อน 2004
นักยิงธนูในโอลิมปิกฤดูร้อน 2008
นักกีฬาโอลิมปิกทีมชาติเกาหลีใต้
นักกีฬาเหรียญทองโอลิมปิก
นักกีฬาเหรียญเงินโอลิมปิก
นักกีฬาเหรียญทองเอเชียนเกมส์ชาวเกาหลีใต้
ผู้ฝึกสอนยิงธนู
บุคคลจากจังหวัดชุงช็องเหนือ
คิลเลียน เมอร์ฟี

คิลเลียน เมอร์ฟี (Cillian Murphy; /ˈkɪliən/; เกิด 25 พฤษภาคม ค.ศ. 1976) เป็นนักแสดงชาวไอริช และเป็นอดีตมือกีตาร์และนักร้องนำของวง เดอะซันออฟมิสเตอร์กรีนยีนส์ ซึ่งมีผลงานสตูดิโออัลบัมออกมา 1 ชุด ในปี ค.ศ. 1996 ที่ประเทศไอร์แลนด์ ต่อมาเขาได้ปฏิเสธสัญญาเข้าร่วมค่ายเพลงใหญ่ในอังกฤษ และหันไปเป็นนักแสดงในละครเวที, ภาพยนตร์สั้นและภาพยนตร์อิสระหลายเรื่อง โดยผลงานที่โดดเด่นของเขาเช่น การเป็นนักแสดงนำในภาพยนตร์เรื่อง 28 วันให้หลัง เชื้อเขมือบคน (ค.ศ. 2002), นายเถื่อนแสบกวนเมือง (ค.ศ. 2003), เรดอาย เที่ยวบินระทึก (ค.ศ. 2005) และเริ่มมีชื่อเสียงในวงกว้างจากการรับบทเป็น "ดร.โจนาธาน เครน/สแกร์โครว" ใน แบทแมน บีกินส์, แบทแมน อัศวินรัตติกาล, แบทแมน อัศวินรัตติกาลผงาด กระทั่งมาประสบความสำเร็จจากการรับบทเป็นสาวประเภทสองในภาพยนตร์ตลกเรื่อง โลกใบสุดท้ายของผู้ชายนะยะ (ค.ศ. 2005) ที่ทำให้เขาได้รับรางวัลภาพยนตร์และโทรทัศน์ไอริช สาขานักแสดงนำชายยอดเยี่ยม และได้รับการเสนอชื่อให้เข้าชิงรางวัลลูกโลกทองคำ เป็นครั้งแรก
เมอร์ฟี จัดเป็นนักแสดงชายที่มักจะได้แสดงในภาพยนตร์ที่กำกับโดยคริสโตเฟอร์ โนแลน โดยนอกเหนือจากภาพยนตร์ชุดแบทแมนทั้ง 3 ภาค ที่ทั้งคู่ได้ร่วมงานกันแล้ว ยังมีภาพยนตร์เรื่องอื่นๆที่ทั้งคู่ได้ร่วมงานกันเช่น จิตพิฆาตโลก (ค.ศ. 2010), ดันเคิร์ก (ค.ศ. 2017) และ ออปเพนไฮเมอร์ (ค.ศ. 2023) ส่วนผลงานการแสดงเรื่องอื่นๆของเขาที่เป็นที่รู้จักเช่น สู้กู้แผ่นดิน (ค.ศ. 2006), ยุทธการสยบพระอาทิตย์ (ค.ศ. 2007), ล่าเวลาสุดนรก (ค.ศ. 2011), แอนโธรพอยด์ ปฏิบัติการพิฆาตนาซี (ค.ศ. 2016) และ ดินแดนไร้เสียง 2 (ค.ศ. 2021) โดยตั้งแต่ปี ค.ศ.2013 ถึง 2022 เขาได้แสดงเป็น "โธมัส เชลบี" ตัวเอกในละครชุดของบีบีซีและเน็ตฟลิกซ์เรื่อง พีกี้ ไบลน์เดอร์ส ซึ่งบทบาทดังกล่าวทำให้เขาได้รับรางวัลภาพยนตร์และโทรทัศน์ไอริช สาขานักแสดงนำชายยอดเยี่ยม ในปี 2017 และ 2018 และกลายเป็นตัวละครที่เป็นภาพจำในอาชีพทางการแสดงของเขา โดยในปี ค.ศ.2020 สื่อในไอร์แลนด์อย่าง เดอะไอริชไทมส์ ได้ยกให้เขาเป็นหนึ่งใน 50 นักแสดงที่ดีที่สุดของสาธารณรัฐไอร์แลนด์ เช่นเดียวกับปีเตอร์ โอทูล, แดเนียล เดย์-ลูวิส, เลียม นีสัน และ โคลิน ฟาร์เรล
ทางด้านชีวิตส่วนตัว เมอร์ฟีแต่งงานกับอีวอนน์ แมคกินเนส นักทัศนศิลป์ชาวไอริชเมื่อปี 2004 ทั้งคู่มีลูกชายสองคนได้แก่ มาลาชี (เกิดปี 2005) และ อาราน (เกิดปี 2007) ปัจจุบันเมอร์ฟีและครอบครัวของเขาอาศัยอยู่ที่ดับลิน, ประเทศไอร์แลนด์
==ประวัติ==
คิลเลียน เมอร์ฟี เกิดเมื่อวันที่ 25 พฤษภาคม ค.ศ. 1976ที่เขตดักลาสซึ่งเป็นเขตชานเมือง ในเมืองคอร์ก ประเทศไอร์แลนด์ แม่ของเขาเป็นครูสอนภาษาฝรั่งเศส ส่วนพ่อของเขาทำงานในกระทรวงศึกษาธิการแห่งไอร์แลนด์ แม้ว่าเขาจะเกิดที่เขตดักลาสแต่เขาเติบโตและใช้ชีวิตในวัยเด็กส่วนใหญ่ที่เขตบัลลินเทมเพิล ที่อยู่ทางฝั่งตะวันออกของเมืองคอร์ก ร่วมกับน้องชายและน้องสาวของเขาทั้ง 3 คน
เริ่มแต่งเพลงและเล่นดนตรีตั้งแต่อายุ 10 ปี  จากนั้นเริ่มอาชีพนักดนตรีร็อกร่วมกับน้องชาย ในตำแหน่งมือกีตาร์ เมอร์ฟีเริ่มสนใจอาชีพการแสดงขณะเรียนกฎหมายที่มหาวิทยาลัยคอลเลจคอร์ก โดยเข้าเรียนหลักสูตรวิชาการแสดง และได้รับบทนำในการแสดงละครเวทีของมหาวิทยาลัย
เมอร์ฟีรับบทในละครเวทีและภาพยนตร์อิสระหลายเรื่องในช่วงปี 1997 ถึง 2003 เริ่มประสบความสำเร็จในวงกว้างจากบทดร.โจนาธาน เครน/สแกร์โครว ในภาพยนตร์ แบทแมน บีกินส์ (2005) ของคริสโตเฟอร์ โนแลน รวมไปถึงภาคต่อ แบทแมน อัศวินรัตติกาล (2008), แบทแมน อัศวินรัตติกาลผงาด (2012) และผลงานอื่นของโนแลนเรือ่ง จิตพิฆาตโลก (2010)
== อ้างอิง ==
== แหล่งข้อมูลอื่น ==
นักแสดงไอริช
นักแสดงอังกฤษ
บุคคลจากเทศมณฑลคอร์ก
นักแสดงจากลอนดอน
สนามกีฬากลางจังหวัดชัยนาท

สนามกีฬากลางจังหวัดชัยนาท หรือเรียกกันทั่วไปว่า เขาพลองสเตเดียม เป็นสนามกีฬาฟุตบอลของจังหวัดชัยนาท โดยมีองค์การบริหารส่วนจังหวัดชัยนาทเป็นผู้ควบคุมดูแลสนามแห่งนี้ สนามมีความจุ 12,000 ที่นั่ง และสนามแห่งนี้ยังเป็นสนามเหย้าของสโมสรชัยนาท ฮอร์นบิล สโมสรฟุตบอลประจำจังหวัดชัยนาทอีกด้วย
==แหล่งข้อมูลอื่น==
Thailand tourism directory สนามเขาพลองสเตเดียม
สนามกีฬาในจังหวัดชัยนาท
สนามฟุตบอลในประเทศไทย
สนามฟุตบอลไทยลีก
สิ่งก่อสร้างในอำเภอเมืองชัยนาท
ฟอซซี (อัลบั้ม)

ฟอซซี เป็นอัลบั้มเปิดตัวตัวเองของวงดนตรีเฮฟวีเมทัล ฟอซซี โดยวางจำหน่ายในวันที่ 24 ตุลาคม 2000 โดยจัดจำหน่ายโดยปาล์มพิคเจอร์ส และเมก้าฟอร์ชรีคอร์ดส
==ซิงเกิล==
"Feel the Burn"
"End of Days"
== รายการเพลง ==
==อ้างอิง==
==แหล่งข้อมูลอื่น==
Official website
Palm Pictures Official website
Megaforce Records Official website
อัลบั้มเพลงภาษาอังกฤษ
อัลบั้มเพลงของฟอซซี
Fozzy (album)
ณรงค์ชัย วชิรบาล

ณรงค์ชัย วชิรบาล เกิดเมื่อวันที่ 16 กุมภาพันธ์ พ.ศ. 2524 (ชื่อเล่น:ตั้ม) เป็นนักฟุตบอลชาวไทย ปัจจุบันเลิกเล่นฟุตบอลอาชีพแล้ว โดยเล่นในตำแหน่ง กองกลางแนวรุก เขาเคยเล่นให้สโมสรใหญ่ๆอย่าง บีอีซี เทโรศาสน ,บุรีรัมย์ ยูไนเต็ด ,เมืองทอง ยูไนเต็ด และ ชัยนาท ฮอร์นบิลมาก่อน และเคยไปเล่นให้กับ บอส บินฮ์ ดินห์ สโมสรในประเทศเวียดนามอีกด้วย ในด้านทีมชาติ ณรงค์ชัยเล่นให้กับ ฟุตบอลทีมชาติไทย ตั้งแต่ปี พ.ศ. 2543
==เกียรติประวัติ==
ทีมชาติ
ซีเกมส์ 2001 Med 1.png เหรียญทอง  ไทย U23
สโมสร
ไทยลีกดิวชัน 1 2544 ชนะเลิศ กับ กรุงเทพคริสเตียน
เอเอฟซีแชมเปียนส์ลีก 2003 รองชนะเลิศ กับ บีอีซี เทโรศาสน
ฟุตบอลถ้วยพระราชทาน ถ้วย ก 2003-04 รองชนะเลิศ กับ บีอีซี เทโรศาสน
ไทยแลนด์พรีเมียร์ลีก 2547/48 รองชนะเลิศ กับ สโมสรฟุตบอลการไฟฟ้าส่วนภูมิภาค
ไทยแลนด์พรีเมียร์ลีก 2551 ชนะเลิศ กับ สโมสรฟุตบอลการไฟฟ้าส่วนภูมิภาค
กองกลางยอดเยี่ยมประจำปี 2008 กับ สโมสรฟุตบอลการไฟฟ้าส่วนภูมิภาค
==ทีมชาติ==
ณรงค์ชัย ลงเล่นให้กับ ฟุตบอลทีมชาติไทย ตั้งแต่ปี พ.ศ. 2543 ลงเล่นไปทั้งหมด 25 นัด ทำประตูได้  3 ประตู
===ประตูในนามทีมชาติ===
==แหล่งข้อมูลอื่น==
National Team Players
นักฟุตบอลชาวไทย
บุคคลจากจังหวัดนครปฐม‎‎
ผู้เล่นในไทยลีก
ผู้เล่นสโมสรฟุตบอลกรุงเทพคริสเตียนวิทยาลัย
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลบิ่ญดิ่ญ
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นสโมสรฟุตบอลเพื่อนตำรวจ
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลชัยนาท ฮอร์นบิล
ผู้เล่นสโมสรฟุตบอลพีทีที ระยอง
กามาลา (นักมวยปล้ำ)

เจมส์ ฮาร์ริส (James Harris; 28 พฤษภาคม ค.ศ. 1950 – 9 สิงหาคม ค.ศ. 2020) หรือที่รู้จักกันดีในสังเวียนมวยปล้ำ กามาลา เป็นนักมวยปล้ำอาชีพที่เกษียณอายุชาวแอฟริกันอเมริกัน ปัจจุบันได้เลิกเลิกปล้ำไปแล้วเนื่องจากได้ตัดขาไปด้วยภาวะแทรกซ้อนของความดันโลหิตสูงและโรคเบาหวานเมื่อวันที่ 7 พฤศจิกายน ค.ศ. 2011 และหมอบังคับให้เขาเลิกปล้ำ
== ผลงาน ==
Continental Wrestling Association
AWA Southern Heavyweight Championship (1 time)
Great Lakes Wrestling Association
GLWA Heavyweight Championship (1 time)
National Wrestling Alliance
NWA Mississippi Heavyweight Championship (1 time)
International Wrestling Association
IWA United States Heavyweight Championship (1 time)
IWA Tag Team Championship (1 time) - with Buddy Wolfe
NWA Tri-State
NWA United States Tag Team Championship (Tri-State version) (1 time) - with Oki Shikina
Southeastern Championship Wrestling
NWA Southeastern Heavyweight Championship (Northern Division) (1 time)
Pro Wrestling Illustrated
PWI ranked him # 14 of the 500 best singles wrestlers of the "PWI Years" in 2003.
Southeastern Xtreme Wrestling
SXW Hardcore Championship (1 time)
Texas Wrestling Hall of Fame
Class of 2012
United States Wrestling Association
USWA Unified World Heavyweight Championship (4 times)
== อ้างอิง ==
== แหล่งข้อมูลอื่น ==
WWE Alumni profile
TRIBUTE PAGES for Kamala
KAMALA SPEAKS: Kamala's Autobiography
นักมวยปล้ำอาชีพชายชาวอเมริกันเชื้อสายแอฟริกัน
นักมวยปล้ำอาชีพชาวอเมริกัน
บุคคลจากรัฐมิสซิสซิปปี
คนที่ถูกตัดแขนหรือขาชาวอเมริกัน
เซอร์ไวเวอร์ซีรีส์ (1992)

เซอร์ไวเวอร์ซีรีส์ (1992) เป็นรายการ เพย์-เพอร์-วิว ของ WWF จัดในวันที่ 25 พฤศจิกายน พ.ศ. 2535 ณ Richfield Coliseum ริชฟิลด์, รัฐโอไฮโอ สหรัฐอเมริกา โดยมีจำนวนผู้เข้าชมในสนามทั้งสิ้น 17,500 คน โดยมีนักมวยปล้ำจากสมาคมของ WWF
==ผลการปล้ำ/แมตช์การปล้ำ==
===แมทช์การปล้ำแทกทีมเซอร์ไวเวอร์ซีรีส์ใครแพ้คัดออก===
1
==ดูเพิ่ม==
เซอร์ไวเวอร์ ซีรีส์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
Official 1992 Survivor Series website
Results at Hoffco, Inc. 
Results at Online World of Wrestling
เซอร์ไวเวอร์ซีรีส์
มวยปล้ำอาชีพในปี พ.ศ. 2535
ปลากระเบนจุดฟ้า

ระวังสับสนกับ: ปลากระเบนทอง
ปลากระเบนจุดฟ้า (Bluespotted stingray, Bluespotted maskray; ) ปลากระดูกอ่อนน้ำเค็มชนิดหนึ่ง จำพวกปลากระเบน อยู่ในวงศ์ปลากระเบนธง (Dasyatidae)
มีจะงอยปากและปลายครีบอกเป็นมุมกว้าง ด้านหลังลำตัวเรียบ หางเรียวยาวกว่าลำตัวเล็กน้อย ตาโตอยู่ชิดกันและมีแถบสีคล้ำระหว่างดวงตา ลำตัวด้านบนสีน้ำตาลอ่อนอมเทาหรือเหลือง มีจุดประสีฟ้าอ่อนและดำกระจาย ด้านท้องสีจาง ปลายหางมีสีดำ มีปล้องสีขาวอยู่ 1-2 ปล้อง
มีขนาดความกว้างของลำตัวประมาณ 50 เซนติเมตร พบกระจายพันธุ์ตามแถบชายฝั่ง ตั้งแต่แนวปะการังไปจนถึงที่ลึกอย่างไหล่ทวีป ทั้งมหาสมุทรแปซิฟิกและมหาสมุทรอินเดีย โดยพบได้ประปรายในทวีปแอฟริกา มีพฤติกรรมอยู่รวมตัวกันเป็นฝูงเล็ก ๆ ฝังตัวอยู่ใต้พื้นทรายในที่ตื้น ๆ โดยกินสัตว์น้ำเช่น กุ้ง, ปู และหอย เป็นอาหาร ในเขตน่านน้ำไทยพบได้ชุกชุมในบางพื้นที่ และพบได้ทั้งฝั่งอ่าวไทยและทะเลอันดามัน
==อ้างอิง==
==แหล่งข้อมูลอื่น==
รูปปลากระเบนจุดฟ้าที่ทะเลแดง
วงศ์ปลากระเบนธงปลาแอฟริกา
ปลาที่พบในประเทศอินเดีย
ปลาที่พบในประเทศออสเตรเลีย
ปลาที่พบในประเทศจีน
เทเลซีน

เทเลซีน เป็นกระบวนการถ่ายโอนภาพเคลื่อนไหวจากฟิล์มลงสู่วิดิโอ และหมายรวมถึงอุปกรณ์ที่เกี่ยวข้องหลังการผลิตด้วย โดยการฉายฟิล์มลงบนอุปกรณ์วิดิโอทั่วไป อาทิโทรทัศน์  หรือเครื่องบันทึกเทปวิดิโอ(วีซีอาร์) หรือคอมพิวเตอร์ ทั้งนี้มักใช้ในการแปลงภาพยนตร์เพื่อจัดจำหน่ายในรูปแบบของสื่อวิดิโอ หรือพื่อเข้ากระบวนการจัดทำภาพยนตร์ที่ต้องใช้เครื่องมือวิดิโอในการดำเนินการ
สำหรับในอุตสาหกรรมภาพยนตร์ เรียกโดยย่อว่า TK เนื่องจาก TC ถูกใช้เรียกรหัสกำหนดเวลาไปแล้ว.
==ประวัติ==
เมื่อการออกอากาศทางโทรทัศน์เริ่มได้รับความนิยม ผู้ผลิตรายการต้องการมากกว่าการออกอากาศสด โดยการกลับไปใช้เครื่องมือภาพยนตร์ ที่สามารถใช้เครื่องมือที่มีอาทิกล้องภาพยนตร์ ทำให้สามารถบันทึกรายการได้ก่อนเวลาออกอากาศได้ อย่างไรก็ตาม เนื่องจากอัตราการเคลื่อนไหวที่ต่างการของฟิล์มภาพยนตร์ (โดยทั่วไปจะเป็น 24 เฟรมต่อวินาที) กับโทรทัศน์ (30 หรือ 25 เฟรมต่อวินาที) ทำให้การฉายภาพยนตร์เข้าสู่กล้องโทรทัศน์โดยตรงจะเกิดปัญหาภาพกะพริบบนเฟรมของโทรทัศน์
แต่เดิม คิเนสโคปถูกนำมาใช้เพื่อแก้ปัญหานี้ โดยปรับความเร็วในการฉายให้สัมพันธ์กับความเร็วในการสแกนของโทรทัศน์ ทำให้สามารถฉายซ้ำเข้าสู่กล้องโทรทัศน์ได้โดยตรง ทำให้รายการที่ไม่ออกอากาศสดสามารถใช้กล้องภาพยนตร์ในการบันทึก และใช้อุปกรณ์ภาพยนตร์ในการปรับปรุงได้ตามปกติ และฉายกลับเข้าสู่โทรทัศน์ได้ ทำให้ปัญหาภาพกะพริบถูกกำจัดออก นอกจากนี้ยังสามารถใช้สไลด์หรือเครื่องฉายภาพได้ จึงมีการใช้การเลื่อนกระจกหรือปริซึมในการสลับภาพได้ ยิ่งไปกว่านั้นภาพสียังสามารถใช้ปริซึม หลอดภาพวิดิโอหลายตัว และฟิลเตอร์ในการแบ่งสีและจ่ายสีแดง เขียว และน้ำเงินเข้าสู่หลอดภาพแต่ละหลอดเพื่อการออกอากาศภาพสีได้
อย่างไรก็ตาม การแก้ปัญหาด้วยวิธีดังกล่าวก็ทำให้เกิดปัญหาอื่นตามมา การเร่งความเร็วให้สัมพันธ์กับความเร็วการฉายขของโทรทัศน์ จะเกิดปัญหาเสียงเร็วจนฟังไม่เข้าใจ ซึ่งจะเห็นได้ชัดเจนในระบบโทรทัศน์แบบ NTSC ซึ่งปัญหานี้แก้ไขได้ไม่ยาก โดยการเลือกฉายภาพสองเฟรมบนฟิล์มเป็นระยะ ในระบบโทรทัศน์แบบ NTSC ปัญหาอัตราเร็วไม่สัมพันธ์แก้ไขได้โดยการฉาย 2 เฟรมภาพยนตร์บน 4 เฟรมโทรทัศน์ อย่างไรก็ตาม วิธีนี้จำเป็นต้องแก้ปัญหาเสียงกระโดอันเนื่องมาจากการฉายนิ่งเป็นระยะ วิธีนี้ได้รับการยอมรับและเรียกว่า "2:3 pulldown" สำหรับระบบโทรทัศน์แบบ PAL ที่ใช้การฉายทุกๆ 2 เฟรมภาพยนตร์สู่ 3 เฟรมโทรทัศน์ ซึ่งทำให้ได้ภาพที่นุ่มนวลกว่า เรียกว่า "2:2 pulldown" ปัญหาก็คือ ภาพและเสียงก็จะเพิ่มขึ้นเล็กน้อย รวมทั้งระยะเวลาในการฉายลดลงเล็กน้อย
==อ้างอิง==
เทคโนโลยีภาพยนตร์และวีดิทัศน์
โรงเรียนมัธยมปลายแทย็อง

โรงเรียนมัธยมปลายแทย็อง (대영고등학교; Daeyoung High School) เป็นโรงเรียนไฮสคูลสหศึกษาเอกชน ตั้งอยู่ในชินกิลดง ยองดึงโพกู โซล ที่ซึ่งมีการลงนามให้การร่วมมือด้านการศึกษากับโรงเรียนมัธยมสาธิตมณฑลชานตง (山东省实验中学) ของประเทศจีน ปัจจุบัน โรงเรียนมัธยมปลายแทย็องมีอาจารย์ใหญ่ชื่อ รยู ซังคิว โดยเริ่มดำรงตำแหน่งตั้งแต่ปี ค.ศ. 2007 เป็นต้นมา
== ประวัติ ==
โรงเรียนมัธยมปลายแทย็องได้รับการรับรองสถาบันในวันที่ 15 ธันวาคม ค.ศ. 1987 และได้ทำพิธีเปิดในวันที่ 3 มีนาคมในช่วงหนึ่งปีต่อมา พร้อมด้วยโรงเรียนประถมแทย็องและโรงเรียนมัธยมแทย็อง ทั้งนี้ โรงเรียนมัธยมปลายแทย็องได้เปิดครอบคลุมส่วนของศูนย์ไอทีของโรงเรียนในวันที่ 21 พฤศจิกายน ค.ศ. 2002 
== บุคคลสำคัญ ==
==== รายนามอาจารย์ใหญ่ ====
== ศิษย์เก่าที่มีชื่อเสียง ==
อิม ยุนอา และ ซอฮย็อน นักร้องวงเกิลส์เจเนอเรชัน
== อ้างอิง ==
== แหล่งข้อมูลอื่น ==
대영고등학교  
โรงเรียนในประเทศเกาหลีใต้
โรงเรียนที่ก่อตั้งในปี พ.ศ. 2531
ซากิจิ โทโยดะ

ซากิจิ โทโยดะ  เป็นนักประดิษฐ์และนักอุตสาหกรรมชาวญี่ปุ่น เขาเกิดที่เมืองโคไซในจังหวัดชิซูโอกะ เป็นลูกชายของช่างไม้ที่มีฐานะยากจน เขาได้รับสมญานามว่า ราชาแห่งผู้คิดค้นของญี่ปุ่น
== การงาน ==
ซากิจิ โทโยดะ มักจะถูกเรียกว่าเป็นบิดาแห่งการปฏิวัติอุตสาหกรรมญี่ปุ่น เขาเป็นผู้ก่อตั้ง บริษัท อุตสาหกรรมโตโยต้า จำกัด
เขาคิดค้นอุปกรณ์การทอผ้ามากมาย สิ่งประดิษฐ์ที่มีชื่อเสียงที่สุดของเขาคือเครื่องทอไฟฟ้าอัตโนมัติซึ่งเขานำมาจากหลักการ จิโดกะ หลักการจิโดกะนี้เอง หมายความว่าเครื่องจะหยุดตัวเองเมื่อเกิดปัญหาขึ้น และในภายหลังได้กลายเป็นส่วนหนึ่งของระบบการผลิตของโตโยต้า
== พงศาวลี ==
== แหล่งข้อมูลอื่น ==
ชีวประวัติของ ซากิจิ โทโยดะ
นักประดิษฐ์ชาวญี่ปุ่น
บุคคลจากจังหวัดฟูกูโอกะ
โตโยต้า
ดิสอิสอิต (คอนเสิร์ต)

ดิสอิสอิต เป็นคอนเสิร์ตที่วางแผนการแสดงไว้ 50 รอบ โดยไมเคิล แจ็กสัน โดยจะจัดกันที่ดิโอ2อารีนา ในลอนดอน ในตอนแรกจะจัดการแสดงคอนเสิร์ตทัวร์ตั้งแต่วันที่ 13 กรกฎาคม ค.ศ. 2009 ถึงวันที่ 6 มีนาคม ค.ศ. 2010 แต่ด้วยการแสดงคอนเสิร์ตจำหน่ายได้แล้วทั้งหมด แจ็คสันเสียชีวิตน้อยกว่าสามสัปดาห์ก่อนวันคอนเสิร์ตครั้งแรก แจ็คสันประกาศอย่างเป็นทางการคอนเสิร์ตในงานแถลงข่าวจัดขึ้นภายในโอ2อารีนา และระบุว่านี่คือมันจะเป็นทัวร์สุดท้ายของเขา เออีจีไลฟ์ผู้สนับสนุนคอนเสิร์ต ได้เปิดตัวคลิปวิดีโอประชาสัมพันธ์ที่เกิดขึ้นทั้งตัวแบ่งการค้า และบันทึกการตั้งค่าสำหรับไอทีวี
==วันที่ทัวร์==
ต่อไปนี้เป็นรายการของทัวร์วันที่วางแผนไว้ของคอนเสิร์ตดิสอิสอิต ซึ่งทั้งได้จัดที่ดิโอ2อารีนา ในลอนดอน
===การยกเลิกและการแสดงเลื่อน===
8 กรกฎาคม ค.ศ. 2009: ลอนดอน, สหราชอาณาจักร, O2 อารีนา; ยกเลิก (ระยะเวลาฝึกซ้อมเพิ่มเติมที่จำเป็น) เวลานัดหมาย 13 กรกฎาคม ค.ศ. 2009
10 กรกฎาคม ค.ศ. 2009: ลอนดอน, สหราชอาณาจักร, O2 อารีนา; ยกเลิก (ระยะเวลาฝึกซ้อมเพิ่มเติมที่จำเป็น) เวลานัดหมาย 1 มีนาคม ค.ศ. 2010
12 กรกฎาคม ค.ศ. 2009: ลอนดอน, สหราชอาณาจักร, O2 อารีนา; ยกเลิก (ระยะเวลาฝึกซ้อมเพิ่มเติมที่จำเป็น) เวลานัดหมาย 3 มีนาคม ค.ศ. 2010
14 กรกฎาคม ค.ศ. 2009: ลอนดอน, สหราชอาณาจักร, O2 อารีนา; ยกเลิก (ระยะเวลาฝึกซ้อมเพิ่มเติมที่จำเป็น) เวลานัดหมาย 6 มีนาคม ค.ศ. 2010
===บุคลากร===
นักดนตรี
Michael Jackson&nbsp;– นักร้อง, อำนวยการแสดง, นักออกแบบท่าเต้น
Orianthi Panagaris&nbsp;– กีตาร์
Tommy Organ&nbsp;– กีตาร์
Alex Al&nbsp;– เบสส์
Jonathan "Sugarfoot" Moffett&nbsp;– กลอง
Michael Bearden&nbsp;– คีย์บอร์ด, ผู้อำนวยการดนตรี
Morris Pleasure&nbsp;– คีย์บอร์ด
Bashiri Johnson&nbsp;– ประเภทตี
Dorian Holley&nbsp;– นักร้อง, อำนวยการนักร้อง
Judith Hill&nbsp;– นักร้อง
Darryl Phinnessee&nbsp;– นักร้อง
Sy Smith&nbsp;– นักร้อง
Ken Stacey&nbsp;– นักร้อง
นักเต้น
Michael Jackson
Daniel Yao
Nicholas Bass
Kenya Acosta
Daniel Celebre (a.k.a. Da FunkyMystic)
Mekia Cox
Danielle Peazer
Chris Grant (a.k.a. Kriyss Grant)
Misha Gabriel
Shannon Holtzapffel
Devin Jamieson
Charles Klapow
Ricardo Reid (aka Dres Reid)
Danielle Rueda Watts
Tyne Stecklein
Timor Steffens (a.k.a. Timor Dance)
การผลิตและบุคลากรอื่น ๆ
Kenny Ortega&nbsp;– ผู้อำนวยการแสดง
Alif Sankey&nbsp;– ผลิตร่วม
Michael Cotten&nbsp;– ออกแบบการผลิต
Michael Curry&nbsp;– ผู้ออกแบบงานสร้าง
Michael Jackson & Travis Payne&nbsp;– ออกแบบท่าเต้น
Stacy Walker&nbsp;– การให้ความช่วยเหลือออกแบบท่าเต้น
Tony Testa&nbsp;– การให้ความช่วยเหลือออกแบบท่าเต้น
Patrick Woodroffe&nbsp;– การออกแบบแสงไฟ
David Elsewhere&nbsp;– การฝึกเต้นรำ
Gregg Smith&nbsp;– ผู้อำนวยการคัดเลือก
Karen Faye Heinze&nbsp;– ทำผม และแต่งหน้า
Zaldy Goco&nbsp;– หัวหน้าผู้ออกแบบเครื่องแต่งกาย
Michael Bush&nbsp;– ออกแบบเครื่องแต่งกาย
Dennis Thompkins&nbsp;- นักออกแบบเครื่องแต่งกาย
AEG Live&nbsp;– สนับสนุน
==อ้างอิง==
==แหล่งข้อมูลอื่น==
This Is It Official Website
Official ticket refund website
ทัวร์คอนเสิร์ตของไมเคิล แจ็กสัน
คอนเสิร์ตทัวร์ในปี พ.ศ. 2552
คอนเสิร์ตทัวร์ในปี พ.ศ. 2553
พรรคพัฒนาการชนชาติยะไข่

พรรคพัฒนาการชนชาติยะไข่ (Rakhine Nationalities Development Party, RNDP; ရခိုင်တိုင်းရင်းသားများတိုးတက်ေရးပါတီ) เป็นพรรคการเมืองในพม่าซึ่งเป็นตัวแทนของชาวยะไข่ในรัฐยะไข่และเขตย่างกุ้ง พรรคพัฒนาการแห่งชาติยะไข่ก่อตั้งขึ้นเพื่อเข้าร่วมการเลือกตั้ง พ.ศ. 2553. โดยจดทะเบียนกับคณะกรรมการการเลือกตั้งสหภาพในเดือนพฤษภาคม พ.ศ. 2553 ศูนย์กลางของพรรคอยู่ที่ซิตเว รัฐยะไข่ หัวหน้าพรรคคือ เอ้มอง (Aye Maung) พรรคนี้ลงสมัครรับเลือกตั้งในรัฐยะไข่และเป็นตัวแทนของชนกลุ่มน้อยชาวยะไข่ในเขตย่างกุ้ง
ได้รับการเลือกตั้ง 35 ที่นั่ง 
==อ้างอิง==
ขบวนการทางการเมืองในประเทศพม่า
บันดาอาเจะฮ์

บันดาอาเจะฮ์ (Banda Aceh; Banda Acèh / بند اچيه) เป็นเมืองหลักและเมืองใหญ่สุดของจังหวัดอาเจะฮ์ ประเทศอินโดนีเซีย ตั้งอยู่ทางปลายทิศตะวันตกเฉียงเหนือบนเกาะสุมาตรา บริเวณปากแม่น้ำอาเจะฮ์ มีขนาดพื้นที่ 61.36 ตารางกิโลเมตร และมีประชากร 223,446 คนจากสำมะโน ค.ศ. 2010 จากนั้นจึงเพิ่มขึ้นเป็น 252,899 คนในสำมะโน ค.ศ. 2020 จำนวนประมาณการอย่างเป็นทางการในช่วงกลาง ค.ศ. 2022 อยู่ที่ 257,635 คน
ในอดีตมีชื่อว่าเมือง กูตาราจา ซึ่งมีความหมายว่า "เมืองพระราชา" ต่อมาเมื่อมีการสถาปนารัฐสุลต่านอาเจะฮ์โดยชาวจามปา จึงเปลี่ยนชื่อเมืองเป็น บันดาอาเจะฮ์ดารุซซาลัม หรือเรียกโดยย่อว่า บันดาอาเจะฮ์ และต่อมาจึงเป็นเมืองหลักของจังหวัดอาเจะฮ์ในปี ค.ศ. 1956
บันดาอาเจะฮ์เป็นที่รู้จักไปทั่วโลกจากเหตุการณ์แผ่นดินไหวและคลื่นสึนามิใน ค.ศ. 2004 บันดาร์อาเจะฮ์เป็นเมืองใหญ่ที่อยู่ใกล้จุดเหนือศูนย์เกิดแผ่นดินไหวที่อยู่ห่างจากชายฝั่ง  มากที่สุด ตัวเมืองประสบกับแผ่นดินไหวที่สร้างความเสียหายอย่างใหญ่หลวงและสึนามิที่ซัดขึ้นมาหลังจากนั้นไม่นานสร้างความเสียหายมากขึ้นอีก ทำให้มีผู้เสียชีวิตในเมืองประมาณ 60,000 คนและบาดเจ็บจำนวนมาก
ผลที่ตามมาหลังจากสึนามิทำให้ความขัดแย้งส่วนใหญ่ในเมืองและจังหวัดยุติลง และความช่วยเหลือทั้งภายในและระหว่างประเทศส่งผลให้มีการปรับปรุงและบูรณะเมืองครั้งใหญ่ในช่วงทศวรรษที่ผ่านมา
== ภูมิศาสตร์ ==
=== ภูมิอากาศ ===
== อ้างอิง ==
== บรรณานุกรม ==
Dallal, Tamalyn. 40 Days & 1001 Nights: One Woman's Dance Through Life in the Islamic World..., 2007.  (book). The first part of the journey through the Islamic world goes through Banda Aceh and describes the everyday life of the people in this part of Indonesia.
== แหล่งข้อมูลอื่น ==
เว็บไซต์ทางการ
การท่องเที่ยวบันดาร์อาเจะฮ์
Aceh.net Visit Aceh: Eco and Islamic Tourism, Cultural Information, Investment and highlights of directory
Video: Banda Aceh
บ
จังหวัดอาเจะฮ์